  Туспуктэм: Ижкар администрацилэн пресс-службаез Наталия Сильвестрова Ижкарын Буре ваён сквер кылдытон ӵектосъёсъя вожвылъяськонэ куриськонъёсты кутон йылпумъяськиз. Россилэн 31 улосвылысьтыз, озьы ик Беларусьысь, Казахстанысь но Кыргызстанысь 110 ӵектос вуиз. Со сярысь кар администрацилэн пресс-службаез ивортӥз. Сквер 88 номеро школаын шуэрес учыр сэрен быремъёслы сӥземын. Сое Майской ульчаын лэсьтозы. Нырысь ик жюри кӧнязэ ке усто ӵектосъёсты быръёз. « Тужгес но усто ужъёс Ижкарысь архитекторлэн юртаз возьматэмын луозы. Вань мылкыд карисьёс соосын тодматскыны быгатозы. Озьы ик ми соосты 88 номеро школаысь дышетскисьёслы но дышетӥсьёслы, бырем пиналъёслэн анай-атайёссылы возьматомы. Соос секыт куректонэз адӟизы, соослэн малпанзы милемлы туж дуно » Александр Зорин, Россиысь архитекторъёслэн огазеяськонзылэн Удмуртиысь ёзэтэзлэн кивалтӥсез Вожвылъяськонлды йылпумъянъёсъя устозэ ӵектосэз быръёзы. Соя сквер кылдытон понна проектно-сметной ужкагазъёс дасялозы. Тодэ вайытом, 1-тӥ куарусёнэ 88 номеро школаын быремъёслы сӥзем сквер усьтӥзы. Ватсалом, Ижкарысь 88 номеро школаын шуэрес учыр 2022-тӥ арын 26-тӥ куарусёнэ луиз. Со бере дышетсконниез тупатъязы, пиналъёс школаязы 2023-тӥ арын 20-тӥ тулыспалэ берытскизы. Тегъёс: буреваён школаос Ижкар Удмуртия  